ཁོང་ཚོས་བོད་ཀྱི་གསོ་རིག་གི་གཞུང་ལུགས་ལ་མུ་མཐུད་ཞིབ་འཇུག་དང་ནད་ཐོག་ལག་ལེན་ཁྲོད་ཀྱི་ཉམས་མྱོང་མང་པོ་ཕྱོགས་བསྡོམས་སྒོས་འབྱིན་རྔུབ་མ་ལག་གི་ནད་སྣ་ཚོགས་སྟེ།གློ་ནད་ཐེས་པོ་དང་།གློ་རྒྱས།གློ་རླུང་།གློ་བའི་སྐྲན་ནད།གློ་ནད་ཆུ་ཤོར་སོགས་ལས་གཞན་ད་དུང་མཁལ་ཚད་དང་།མཁལ་གཅོང་།མཁལ་མའི་རྡེའུ་སྐྲན།གཅིན་སྙི་ཟ་ཁུ།མཁལ་འགྲམས།ལྒང་བའི་གཉན་ཚད་སོགས་དང་།ཕྱི་ལུགས་གསོ་རིག་གིས་བརྗོད་པའི་མདུན་ཆགས་གཤེར་རྨེན་གྱི་ནད་དང་།རྒས་པའི་ནད་རིགས་སྣ་ཚོགས་ལ་གསོ་བཅོས་བྱས་ཏེ་གྲུབ་འབྲས་ཁྱད་པར་བ་བླངས་ཡོད།འདིའི་སྨན་པ་རྣམས་གཞུང་ལག་ལེན་དུ་འདེབས་པའི་ཉམས་མྱོང་དང་ལྡན་ཐོག་གཤིས་རྒྱུད་ཀྱང་འཇམ་པས།ཕྱོགས་སོ་སོ་ནས་ཡོང་བའི་ནད་པ་མང་ཚོགས་ཀྱིས་བསྟོད་བསྔགས་ཚད་མེད་གནང་བཞིན་ཡོད།།